Dan Burros

Daniel ”Dan” Burros (5. maaliskuuta 1937 – 31. lokakuuta 1965) oli yhdysvaltalainen uusnatsi, joka toimi Ku Klux Klanin värvärinä.

Burros oli taustaltaan juutalainen. Hän teki itsemurhan muutama tunti sen jälkeen, kun tieto hänen juutalaisuudestaan tuli julki. American Nazi Party -puolueen johtaja George Lincoln Rockwell piti Burrosin kuoleman jälkeen lehdistötilaisuuden, jossa hän esiintyi synkän ja surumielisen oloisena ja ylisti Burrosin omistautumista liikkeelle.

Vuonna 2001 ensi-iltansa saanut elokuva The Believer perustuu väljästi Dan Burrosin elämään. Elokuvan ohjaajan ja käsikirjoittajan Henry Beanin kirjoittama The Believer julkaistiin myös kirjana.

Lähteet

Aiheesta muualla 

Yhdysvaltalaiset uusnatsit
Itsemurhan tehneet
Juutalaiset
Vuonna 1937 syntyneet
Vuonna 1965 kuolleet